পুলিসকর্মীর সঙ্গে ছাত্রের বচসার জেরে উত্তেজনা ছড়াল যাদবপুরে। যাদবপুর থানার সামনে শনিবার রাতে বিক্ষোভ দেখালেন বিশ্ববিদ্যালয়ের ছাত্রছাত্রীরা। ঘটনার সূত্রপাত, স্থানীয় একটি দোকানে এক পুলিসকর্মীর সঙ্গে ধাক্কা লাগে এক ছাত্রের। কথা কাটাকাটি শুরু হয়। স্নাতকোত্তরের দ্বিতীয় বর্ষের ওই ছাত্র অভিজিত্‍ সালুইয়ের অভিযোগ, ওই পুলিসকর্মী তাঁকে মারতে মারতে থানায় ঢুকিয়ে লক আপে আটকে দেন।
 ওয়েব ডেস্ক: পুলিসকর্মীর সঙ্গে ছাত্রের বচসার জেরে উত্তেজনা ছড়াল যাদবপুরে। যাদবপুর থানার সামনে শনিবার রাতে বিক্ষোভ দেখালেন বিশ্ববিদ্যালয়ের ছাত্রছাত্রীরা। ঘটনার সূত্রপাত, স্থানীয় একটি দোকানে এক পুলিসকর্মীর সঙ্গে ধাক্কা লাগে এক ছাত্রের। কথা কাটাকাটি শুরু হয়। স্নাতকোত্তরের দ্বিতীয় বর্ষের ওই ছাত্র অভিজিত্‍ সালুইয়ের অভিযোগ, ওই পুলিসকর্মী তাঁকে মারতে মারতে থানায় ঢুকিয়ে লক আপে আটকে দেন। এরপরই শুরু হয় বিক্ষোভ। পুলিসকর্মীকে প্রকাশ্যে ক্ষমা চাওয়ার দাবি জানাতে থাকেন ছাত্রছাত্রীরা। যদিও পুলিসের অভিযোগ, ছাত্ররাই পুলিসের উদ্দেশ্যে কটূক্তি এবং গালিগালাজ করে। মারধর করে পুলিসকর্মীদের। অনেক রাতে অবশ্য বিক্ষোভ উঠে যায়।